Di Sebalik Jubah

Di Sebalik Jubah merupakan sebuah drama televisyen web Malaysia 2026 terbitan Anomalous Films Sdn. Bhd. yang diarahkan oleh Syed Fariz. Ia dibintangi oleh Daiyan Trisha dan Azira Shafinaz. Drama ini memulakan tayangan perdana di Tonton pada 22 Januari 2026.

Sinopsis
Mengangkat kisah dua beradik pempengaruh Islamik, Layla dan Amina yang dipuja ramai kerana imej berjubah serta sifat dermawan mereka.

Kedua-duanya mengetuai Laymina Shares, sebuah yayasan kebajikan yang berjaya meraih kepercayaan masyarakat sehingga mampu menggerakkan ribuan pengikut untuk menderma melalui pelbagai kempen.

Namun, kejayaan kutipan dana itu mula dipersoalkan apabila timbul dakwaan sebahagian sumbangan tidak disalurkan kepada golongan sasaran, sebaliknya digunakan untuk kepentingan peribadi.

Kecurigaan semakin memuncak apabila Rashid, seorang dermawan muda yang pada awalnya mengagumi perjuangan mereka, mula meragui kesahihan projek kebajikan yang dijalankan.

Dengan bantuannya, satu demi satu rahsia terbongkar, sekali gus menguji kepercayaan awam dan hubungan dua beradik itu apabila kebenaran tidak lagi mampu disembunyikan

Pelakon

Pelakon utama
 Daiyan Trisha sebagai Amina
 Haifa Halina sebagai Amina (kecil)
 Azira Shafinaz sebagai Layla
 Rayyana Rayqa sebagai Layla (kecil)

Pelakon pembantu
 Nafiz Muaz sebagai  Rashid
 Ibad Yaala sebagai Farid

Penampilan khas
 Nadiya Nisaa sebagai Puan Talha
 Baizura Kahar sebagai Pengacara
 Susan Lankester sebagai Puan Aisyah
 Azman Hassan sebagai Encik Amir
 Leaism sebagai Wartawan Sofia
 Sobri Anuar sebagai Ustaz Hadi
 Sahronizam Noor sebagai Hassan
 Sherie Merlis sebagai Raziah
 Taqim Zaki sebagai Zaki Harun
 Nadia Aqilah sebagai Hjh Shikin
 Douglas Wong sebagai Alex
 Akmal Ahmad sebagai Suara Gelap
 Nafiz Anuar sebagai Orang Buta
 Ungku Hariz sebagai Wartawan Sofian
 Zain Hamid sebagai Razak

Pautan luar